CELEX: 62010CJ0048
Language: et
Date: 2010-11-18
Title: Euroopa Kohtu otsus (kuues koda), 18. november 2010. # Euroopa Komisjon versus Hispaania Kuningriik. # Liikmesriigi kohustuste rikkumine - Keskkond - Direktiiv 2008/1/EÜ - Saastuse kompleksne vältimine ja kontroll - Olemasolevatele käitistele loa andmise nõuded - Kohustus tagada selliste käitiste käitamine vastavalt direktiivi sätetele. # Kohtuasi C-48/10.

Euroopa Kohtu (kuues koda) 18. novembri 2010. aasta otsus – komisjon vs. Hispaania
      (kohtuasi C‑48/10)
      Liikmesriigi kohustuste rikkumine – Keskkond – Direktiiv 2008/1/EÜ – Saastuse kompleksne vältimine ja kontroll – Olemasolevatele käitistele loa andmise nõuded – Kohustus tagada selliste käitiste käitamine vastavalt direktiivi sätetele
      1.                     Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord
            põhjendatud arvamuses määratud tähtaja lõpul (ELTL artikkel 258) (vt punktid 30–35)
      2.                     Liikmesriigid – Kohustused – Direktiivide täitmine – Kohustuste rikkumine – Siseriiklikul õigusel põhinev õigustus –  Lubamatus
            (ELTL artikkel 258) (vt punkt 31)
      3.                     Liikmesriigi kohustuste rikkumise hagi – Komisjoni õigus esitada hagi – Kaalutlusõiguse teostamine (ELTL artikkel 258) (vt
            punkt 32)
      4.                     Liikmesriigid – Kohustused – Kohustuste rikkumine – Õigustus, mis põhineb muu liikmesriigi võimalikul kohustuste rikkumisel
            – Lubamatus (ELTL artikkel 258) (vt punkt 33)
      Ese
      
         
               Liikmesriigi kohustuste rikkumine – Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse
                  vältimise ja kontrolli kohta (ELT L 24, lk 8) artikli 5 lõike 1 rikkumine – Käitised, millel on mõju heidetele õhku, vette
                  või pinnasesse ja saastusele – Olemasolevatele käitistele loa andmise nõuded.
               
            Resolutsioon
      
         
                  1.
               
               
                  
               
               
                  	Kuna Hispaania Kuningriik ei ole vastu võtnud vajalikke meetmeid tagamaks, et pädevad asutused hoolitsevad Euroopa Parlamendi
                     ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta artiklite 6 ja 8
                     kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad
                     käitised tegutsevad vastavuses direktiivi artiklite 3, 7, 9, 10 ja 13, artikli 14 punktide a ja b ning artikli 15 lõike 2
                     nõuetega hiljemalt 30. oktoobril 2007, ilma et see piiraks liidu erisätete kohaldamist, siis on Hispaania Kuningriik rikkunud
                     kohustusi, mis tulenevad nimetatud direktiivi artikli 5 lõikest 1.
                  
               
            
         
                  2.
               
               
                  
               
               
                  	Mõista kohtukulud välja Hispaania Kuningriigilt.